[{"text_idx": "#000000", "text": "Vastuvo\u0303tu tingimused ja sisseastumise kord\nRagbi ring 1.-4. ja 5.-8. klassidele\nJoogatreening 1.-4. ja 5.-9. klassidele ning ta\u0308iskasvanutele.\nTaimetarkuse ring 4.-9. klassidele ja ta\u0308iskasvanutele"}, {"text_idx": "#000001", "text": "Vastuvo\u0303tu tingimused ja sisseastumise kord"}, {"text_idx": "#000002", "text": "Ragbi ring 1.-4. ja 5.-8. klassidele\nJoogatreening 1.-4. ja 5.-9. klassidele ning ta\u0308iskasvanutele.\nTaimetarkuse ring 4.-9. klassidele ja ta\u0308iskasvanutele"}, {"text_idx": "#000004", "text": "Meie o\u0303pilased on tuleviku loojad"}, {"text_idx": "#000005", "text": "Selles blogipostituses anname u\u0308levaate, kuidas toetame meie kooli o\u0303pilaste ettevo\u0303tlikkust. Ettevo\u0303tlikkus on hoiak, julgus olla aktiivne ja alustatu lo\u0303puni viia. See on oluline omadus ettevo\u0303tjaks saamisel."}, {"text_idx": "#000006", "text": "Meie kooli u\u0308ks alusprintsiipidest on tulevikuprintsiip. Ettevo\u0303tlikkus on u\u0308ks neljast omadusest loovuse, vastutusvo\u0303ime ja iseseisvuse ko\u0303rval, mis on a\u0308a\u0308rmiselt oluline, et tulevikus ha\u0308sti hakkama saada. Silmas peab pidama, et ettevo\u0303tlikkus ei vo\u0303rdu ettevo\u0303tlusega.Ettevo\u0303tlikkust toetame nii ainetundides, aga ka projekti tegevustest. Mo\u0303nes neis on juba meil mitmeaastane kogemus. U\u0308heks na\u0308iteks on osalemine Tallinna Suurel Jo\u0303ululaadal."}, {"text_idx": "#000007", "text": "Jo\u0303ululaada ka\u0308ivitaja on olnud meie ettevo\u0303tlik ja julge o\u0303petaja Marje Randver."}, {"text_idx": "#000009", "text": "Mo\u0303te osaleda jo\u0303ululaadal va\u0308ljaspool kooli ku\u0308pses esimesel o\u0303ppeaastal, 2017 aasta hilissu\u0308gisel. Eesma\u0308rk oli korraldada jo\u0303ululaat, aga me ei tahtnud seda teha oma koolismajas, vaid soovisime pakkuda o\u0303pilastele reaalset ettevo\u0303tluskogemust. Selleks, et pakkuda to\u0303elist mu\u0308u\u0308gikogemust reaalse konkurentsiga, oli vaja saada lapsed majast va\u0308lja pa\u0308ris jo\u0303ululaadale. Seal on vaja olla konkurentsivo\u0303imeline, et keegi ostaks kaupa. Koolimajas nii head mu\u0308u\u0308gikogemust ei saa ja o\u0303igeid mu\u0308u\u0308givo\u0303tteid ei omanda. Pa\u0308rast turu-uuringut leidsime partneri Tallinna Suure Jo\u0303ululaada na\u0308ol."}, {"text_idx": "#000010", "text": "Ta\u0308naseks on koosto\u0308o\u0308 kestnud juba 4 aastat. Saadud mu\u0308u\u0308gitulu on to\u0303usnud mitmekordselt \u2013 esimese aasta 77 eurolt ta\u0308naseks u\u0308le 500 euroni. Oluline on ka see, et mu\u0308u\u0308gito\u0308o\u0308 toimub u\u0308hise eesma\u0308rgi nimel \u2013 kogu tulu la\u0308heb meie saarereisifondi. Iga-aastasel saarereisil saab osaleda kogu meie koolipere \u2013 o\u0303pilased, o\u0303petajad, lapsevanemad."}, {"text_idx": "#000011", "text": "Osalemine jo\u0303ululaadal u\u0308hendab kogu meie koolipere. Koosto\u0308o\u0308s mo\u0303eldakse va\u0308lja ja valmistatakse jo\u0303ululaadal mu\u0308u\u0308davad tooted, ning koos pakutakse neid mu\u0308u\u0308giks ka jo\u0303ululaadal."}, {"text_idx": "#000012", "text": "Mida on andnud osalemine jo\u0303ululaatadel?Ku\u0308sisime seda 5. klassi o\u0303pilaste Ramoni, Richardi ja Marta ka\u0308est, kes on osalenud laadal juba kaks aastat."}, {"text_idx": "#000013", "text": "Ramon:Meeldis just see, et seal on teistsugune tunne, sest oleme koolist va\u0308ljaspool. Ra\u0308a\u0308gid erinevate inimestega ja see on palju huvitavam. Algul tunned a\u0308revust, aga pa\u0308rast tunned end ha\u0308sti. Ka\u0308id ringi, na\u0308ed teisi mu\u0308u\u0308jaid ka. Lahe on na\u0308ha, et kui kutsud enda juurde, siis tullakse ka.Avastasin endas uusi andeid. Nu\u0308u\u0308d suhtlen julgelt, pole probleemi po\u0308o\u0308rduda vo\u0303o\u0303ra inimese poole ja ku\u0308sida, mida vaja."}, {"text_idx": "#000014", "text": "Marta:Ettevalmistused laadaks on tekitanud ikka stressi ka, just et mida teha, mida mu\u0308u\u0308a. Aga mu\u0308u\u0308misega saad harjutada ko\u0303ike, mida koolis eelnevalt o\u0303ppinud. Kasvo\u0303i seda, et kui palju raha tagasi anda, kuidas vo\u0303o\u0303rastega suhelda ja oma kaupa mu\u0308u\u0308a. Algul ikka kartsin.Richard: Mulle on o\u0303petanud jo\u0303ululaadal mu\u0308u\u0308mine pa\u0308ris mitu asja. Na\u0308iteks kuidas kaupa pakkuda ja kuidas saada hakkama oma hirmuga."}, {"text_idx": "#000015", "text": "O\u0303pilaste mu\u0308u\u0308ginipidRa\u0308a\u0308gi avatult, ole lahke, lo\u0303bus ja viisakas.A\u0308ra karda, paku tooteid nii nagu pakuksid neid oma so\u0303brale!"}, {"text_idx": "#000016", "text": "Mida pakume selle aasta jo\u0303ululaadal?"}, {"text_idx": "#000017", "text": "6. klass valmistas oma ainetundide raames kaelaehteid ehk ripatseid. Nad uurisid su\u0308mboolika ta\u0308hendust ja erinevaid materjale. Kujundasid isikupa\u0308rase pakendi ning arutlesid, kui palju vo\u0303iks toode maksta ning kuidas jo\u0303uda kasumini."}, {"text_idx": "#000018", "text": "O\u0303pilased la\u0308bisid metallito\u0308o\u0308 algkursuse Mihkli Gildis o\u0303petaja Krista Lehari juhendamisel saatjaks meie o\u0303petaja Merike Kikas. Kursuse ka\u0308igus omandasid o\u0303pilased oskusi metallito\u0308o\u0308st. Tutvuti elementaarsete to\u0308o\u0308vo\u0303tetega nagu lihvimine, viilimine, jootmine ja poleerimine. Materjalidest kasutati vaske, messingit ja ho\u0303bedat. Tundides valmisid eriilmelised punseldatud ripatsid ning valtsi abil pressitud traadimustriga ripatsid.O\u0303pilaste jaoks olid tunnid po\u0303nevad. Ko\u0303ik tegid aktiivselt la\u0308bi erinevaid to\u0308o\u0308vo\u0303tteid ja to\u0308o\u0308tasid julgelt to\u0308o\u0308vahenditega."}, {"text_idx": "#000019", "text": "Peame teatama, et sellel aastal meid T1 kaubanduskeskuse jo\u0303ululaadalt ei leia, sest o\u0303ppeto\u0308o\u0308 on viidud distantso\u0303ppele. Oleme koostamas meie jo\u0303ulutoodete kataloogi ja jagame seda peagi."}, {"text_idx": "#000024", "text": "8. kl kunstito\u0308o\u0308de virtuaalne na\u0308itus\n6 po\u0303hjust, miks valida lapsele Loova tuleviku kool"}]